stanford-oval/wikipedia huggingface dataset:
แยเนอ ล็อนด์แลร์

| แยเนอ ล็อนด์แลร์ |
| --- | --- |

เกิด: 23 พฤศจิกายน ค.ศ. 1875(1875-11-23) แก็ลแซ, ออสเตรีย-ฮังการี (ปัจจุบันคือ ฮังการี)
เสียชีวิต: 25 กุมภาพันธ์ ค.ศ. 1928(1928-02-25) (52 ปี) กาน, ฝรั่งเศส
สัญชาติ: ฮังการี
พรรคการเมือง: พรรคคอมมิวนิสต์ฮังการี พรรคประชาธิปไตยสังคมนิยมฮังการี (ก่อนปี ค.ศ. 1918)
บิดามารดา: ออโดล์ฟ ล็อนด์แลร์  กิแซลลอ ชปิตแซร์
แยเนอ ล็อนด์แลร์ (ฮังการี: Landler Jenő; 23 พฤศจิกายน ค.ศ. 1875 – 25 กุมภาพันธ์ ค.ศ. 1928) เป็นนักการเมืองชาวฮังการี และเป็นหนึ่งในผู้นำของสาธารณรัฐโซเวียตฮังการี
ล็อนด์แลร์เกิดในครอบครัวชาวยิว เขาได้รับการศึกษาในสาขาวิชากฎหมาย และต่อมาเขาได้เข้าร่วมกับพรรคประชาธิปไตยสังคมนิยมผ่านการมีส่วนร่วมในการเคลื่อนไหวของสหภาพแรงงานฝ่ายช่างตีเหล็ก แต่เขามีแนวคิดทางการเมืองเอนเอียงไปทางฝ่ายซ้ายและคอมมิวนิสต์ ภายหลังจากการปฏิวัติฮังการี ค.ศ. 1919 ตัวเขาได้ดำรงตำแหน่งเป็นกรรมการราษฎรฝ่ายกิจการภายในประเทศ ของรัฐบาลคอมมิวนิสต์ชุดใหม่นี้ อีกทั้งยังเป็นผู้บังคับบัญชาแห่งกองทัพแดงฮังการีในการต่อสู้กับกองกำลังทหารต่างชาติที่พยายามเข้าแทรกแซงฮังการีอีกด้วย ภายหลังจากการล่มสลายของสาธารณรัฐโซเวียตฮังการี เขาได้ลี้ภัยไปที่ออสเตรีย ซึ่งตัวเขายังคงเป็นผู้นำของขบวนการคอมมิวนิสต์ฮังการีพลัดถิ่น
แยเนอ ล็อนด์แลร์ เสียชีวิตในปี ค.ศ. 1928 ระหว่างการลี้ภัยในเมืองกาน ประเทศฝรั่งเศส ร่างของเขาถูกส่งตัวไปยังมอสโก และถูกเก็บไว้ที่กำแพงเครมลิน
แหล่งข้อมูลอื่น

The Great Soviet Encyclopedia (1979)
| ก่อนหน้า |  | แยเนอ ล็อนด์แลร์ |  | ถัดไป |
| --- | --- | --- | --- | --- |
| วินแซ นอย |  | กรรมการราษฎรฝ่ายกิจการภายใน แห่งสาธารณรัฐโซเวียตฮังการี  (ค.ศ. 1919) |  | กาโรยี แปแยร์ |
อนุสรณ์ของติโบร์ ซอมูแอลี, เบลอ กุน, และแยเนอ ล็อนด์แลร์ ในกรุงบูดาเปสต์
โธฬาวีรา

| --- | --- |
บางส่วนของแหล่งขุดค้นโธฬาวีรา
แสดงที่ตั้งภายในประเทศอินเดียแสดงแผนที่ประเทศอินเดียโธฬาวีรา (รัฐคุชราต)แสดงแผนที่รัฐคุชราต
ที่ตั้ง: ขทีรเพต, อำเภอกูตจ์, รัฐคุชราต, ประเทศอินเดีย
พิกัด: 23°53′18.98″N 70°12′49.09″E﻿ / ﻿23.8886056°N 70.2136361°E﻿ / 23.8886056; 70.2136361
ประเภท: ซากนิคม
พื้นที่: 47 ha (120 เอเคอร์)
ความเป็นมา
สมัย: ฮารัปปา 1 ถึง ฮารัปปา 5
วัฒนธรรม: อารยธรรมลุ่มแม่น้ำสินธุ
หมายเหตุเกี่ยวกับสถานที่
สภาพ: ซาก
การเปิดให้เข้าชม: ใช่

 แหล่งมรดกโลกโดยยูเนสโก
ชื่อที่ขึ้นทะเบียน: โธฬาวีรา: นครอารยธรรมฮารัปปา
เกณฑ์: วัฒนธรรม: (iii), (iv)
ขึ้นเมื่อ: 2021 (คณะกรรมการสมัยที่ 44)
เลขอ้างอิง: 1645
 
 
โธฬาวีรา (คุชราต: ધોળાવીરા; Dholavira) เป็นแหล่งโบราณคดีในหมู่บ้านขาทีรเพต ในตลุกะภจาว อำเภอกูตจ์ รัฐคุชราต เป็นซากของอารยธรรมลุ่มแม่น้ำสินธุ/ฮารัปปา โธฬาวีราเป็นหนึ่งในห้าแหล่งโบราณคดีขนาดใหญ่ ที่สำคัญที่สุดแหล่งหนึ่ง และถือกันว่าเป็นเมืองที่ใหญ่ที่สุด ในเวลานั้น เมืองรูปสี่เหลี่ยมขนาด 47 ha (120 เอเคอร์) นี้ ตั้งอยู่ขนาบระหว่างลำธารมันสาร์ (Mansar) ในทางเหนือ และมันหาร์ (Manhar) ในทางใต้ เข้าใจว่ามีประชากรอยู่อาศัยในระหว่างราว 2,650 ปีก่อน ค.ศ. ก่อนจะค่อย ๆ ลดจำนวนลงในราว 2,100 ปีก่อน ค.ศ. และถูกทิ้งร้างเป็นช่วงสั้น ๆ ก่อนจะมีผู้กลับเข้ามาอยู่อาศัยในราว 1450 ปีก่อน ค.ศ.
แหล่งนี้ขุดพบในปี 1967–1968 โดย เจ.พี.โชษี จากกรมสำรวจโบราณคดีอินเดีย (เอเอสไอ) แหล่งนี้มีขนาดใหญ่สุดอันดับห้าในบรรดาแหล่งอารยธรรมฮารัปปาแปดแห่งที่พบ เอเอสไอดำเนินการขุดค้นตั้งแต่ปี 1990 พร้อมทั้งระบุว่า "โธฬาวีราเป็นแหล่งที่ช่วยในการเข้าใจอารยธรรมลุ่มแม่น้ำสินธุ" แหล่งสำคัญของฮารัปปาอื่น ๆ ที่ขุดค้นพบแล้วได้แก่ฮารัปปา, โมเฮนโจ-ดาโร, คเนรีวลา, รขีครหี, กาลีบังคัน, รูปนคร และโลถาล
เขตผู้ว่าการเอสโตเนีย

เขตผู้ว่าการคูร์ลันด์, เขตผู้ว่าการลิโวเนีย, เขตผู้ว่าการเอสโตเนีย ของจักรวรรดิรัสเซีย
เขตผู้ว่าการเอสโตเนีย (เอสโตเนีย: Eestimaa kubermang; เยอรมัน: Est(h)ländisches Gouvernement; รัสเซีย: Эстля́ндская губе́рнія, อักษรโรมัน: Estlyándskaya gubérniya) เป็นเขตผู้ว่าการ (Guberniya) ของจักรวรรดิรัสเซีย พื้นที่ของเขตผู้ว่าการเอสโตเนียในอดีตปัจจุบันอยู่ทางตอนเหนือของประเทศเอสโตเนีย โดยมีพรมแดนทางทิศใต้ติดกับเขตผู้ว่าการคูร์ลันด์ และทางทิศตะวันออกติดกับเขตผู้ว่าการเซนต์ปีเตอส์เบิร์ก
เขตผู้ว่าการถูกผนวกเป็นส่วนหนึ่งของจักรวรรดิรัสเซียจากสวีเดนในช่วงมหาสงครามเหนือ ใน ค.ศ. 1721  โดยที่จักรพรรดิรัสเซียเป็นดยุกแห่งเอสโตเนีย (รัสเซีย: Князь Эстляндскій, Knyaz' Estlyandskii) ในสมัยของจักรวรรดิรัสเซียหรืออีกชื่อคือ เจ้าชายแห่งเอสโตเนีย
จนในช่วงคริสต์ศตวรรษที่ 19 เขตผู้ว่าการไม่เคยถูกจักรวรรดิรัสเซียปกครองเต็ม แต่เป็นการปกครองแบบกึ่งอิสระโดยกลุ่มชาวบอลติกเยอรมันภายใต้สภาประจำภูมิภาค (เยอรมัน: Landtag)
ประวัติศาสตร์

เขตผู้ว่าการเอสโตเนีย แต่เดิมนั้นมีชื่อว่า เขตผู้ว่าการเรวัล ตามชื่อนครเรวัล (ปัจจุบันรู้จักกันในชื่อทาลลินน์) เขตผู้ว่าการมีต้นกำเนิดมาจาก ค.ศ. 1719 มาจากดินแดนที่รัสเซียนั้นยึดครองมาจากสวีเดนในมหาสงครามเหนือ ค.ศ. 1700–1721 สวีเดนยกอำนาจการปกครองในอดีตของเอสโตเนียของสวีเดน ให้แก่รัสเซียอย่างเป็นทางการในสนธิสัญญานีสตาด ใน ค.ศ. 1721 ในระหว่างที่มีการจัดระเบียบการบริหารใหม่ในภายหลัง ใน ค.ศ. 1796 เขตผู้ว่าการเรวัลถูกเปลื่ยนชื่อเป็นเขตผู้ว่าการเอสโตเนีย ในขณะที่การปกครองของพระมหากษัตริย์สวีเดนนั้นค่อนข้างเสรี และมีความอิสระมากขึ้นสำหรับชาวนา ระบอบการปกครองภายใต้ซาร์รัสเซียถูกทำให้รัดกุม และระบบทาสนั้นก็ไม่ได้ถูกยกเลิกจนกระทั่ง ค.ศ. 1819[ต้องการอ้างอิง]
การแบ่งเขตการปกครอง

เขตผู้ว่าการเอสโตเนียแบ่งเขตการปกครองทั้งหมด 4 เขต (รัสเซีย: อูเยียซด์ (уѣздъ); เยอรมัน: Kreis)
เทศมณฑลเวียร์ลันด์ – เวเซนแบร์ค
เทศมณฑลแยร์เวียน – เวอิสเซนชไตน์
เทศมณฑลฮาร์เริน – เรวัล (เมืองหลวง)
เทศมณฑลวีค – ฮัพซัล (รวมถึงหมู่เกาะดาเกอ)
เทศมณฑลบัลทิสช์พอร์ท – บัลทิสช์พอร์ท (ปัจจุบันคือปัลดิสกิ; ค.ศ. 1783–1796)
หนังสือเพิ่มเติม

Sergey Plescheef (1792). "Northern Region: Government of Revel". Survey of the Russian Empire. แปลโดย James Smirnove (3rd ed.). London: J. Debrett – โดยทาง Hathi Trust.
William Henry Beable (1919), "Governments or Provinces of the Former Russian Empire: Esthonia", Russian Gazetteer and Guide, London: Russian Outlook
| ด ค กเขตการปกครองของจักรวรรดิรัสเซีย |
| --- | --- |
เขตผู้ว่าการ (รายชื่อ):  Azov¹  *Altai²  Arkhangelsk  Archangelgorod  Astrakhan  Belgorod  เบสซาเรเบีย  Bratslav  Belarusian  Caucasus  เชียร์นีกอฟ  Grodno  Finland  Iziaslav  Ingermanland  Irkutsk  Kazan  Kaluga  Kiev (1708)  Kiev  Kharkov  เฮียร์ซอน  Kholm  คอฟโน  Kolyvan  Kostroma  Kursk  Lithuania  Little Russia (1764)  Little Russia (1796)  Minsk  Mogilev  Moscow  Nikolayev  Nizhny Novgorod  Novhorod-Siverskyi  Novgorod  Novorossiysk  Olonets  Orenburg  Oryol  Penza  Perm  *Petrograd²  Podolia  Polotsk  Poltava  Pskov  Ryazan  Samara  Saint Petersburg  Saratov  Siberia  Simbirsk  Sloboda Ukraine  Slonim  Smolensk  Stavropol  เทาริดา  Tambov  Tver  Tobolsk  Tomsk  Tula  Ufa  Vilna  Vitebsk  Vladimir  Voznesensk  Vologda  Volhynian  Voronezh  Vyatka  Vyborg  Yaroslavl  Yekaterinoslav  Yeniseysk 
แคว้น:  อามูร์  Belostok  เบสซาเรเบีย  Don Host  Transbaikal  Kamchatka  Caspian  Kwantung  Orenburg Kirgiz  Omsk  Primorskaya  Sakhalin  Taurida  Tarnopol  Turgay  Ural  Yakut 
แคว้นของดินแดนสเตปนอย:  Akmolinsk  Siberia Kirgiz  Semipalatinsk 
แคว้นของดินแดนเตอร์เกสถาน:  Transcaspian  Samarkand  Semirechye Oblast  Syr-Darya Oblast  Turkestan  Fergana 
อุปราชคอเคซัส:  Baku (Governorate)  Black Sea  Derbent  Elizavetpol  Erivan  Georgia-Imeretia  Georgia  Kutaisi  Shemakha  Tiflis  Armenian  Batum  Dagestan  Imeretia  Kars  Kuban  Terek  Sukhumi  Zakatal  Baku (Gradonachalstvo) 
เขตผู้ว่าการบอลติก³:  คูร์ลันด์  ลิโวเนีย  Reval  Riga  เอสโตเนีย 
เขตผู้ว่าการฟินแลนด์:  Abo-Byorneborg  Vaza  Vyborg  Kuopio  Nyuland  Sankt-Mikhel  Tavastgus  Uleaborg 
เขตผู้ว่าการโปแลนด์:  Avgustov  Warsaw  Kalish  Keltsy  Krakov  Lomzha  Lyublin  Mazovia  Petrokov  Plotsk  Podlyashye  Radom  Sandomir  Sedlets  Suvalki 
เขตผู้ว่าการกาลิเซียและบูโควินา:  Lvov  Peremyshl  Tarnopol  Chernovtsy 
ดินแดนในภาวะพึ่งพิง:  Bukey Horde  เอมิเรตบูฆอรอ  Khanate of Kokand  อเมริกาของรัสเซีย  *Uryankhay Krai²  Khanate of Khiva  Zeravshan Okrug 
¹ ตัวเอียง หมายถึงเขตปกครองที่เปลี่ยนชื่อหรือยกเลิก แคว้นปกครองตนเอง ฯลฯ เมื่อวันที่ 1 มกราคม ค.ศ. 1914  ² เครื่องหมายดอกจัน (*) หมายถึงเขตการปกครองที่จัดตั้งขึ้นหรือสร้างขึ้นโดยเปลี่ยนชื่อหลังวันที่ 1 มกราคม ค.ศ. 1914  ³ ออสต์เซหรือผู้ว่าการรัฐบอลติกทั่วไป ถูกยกเลิกในปี ค.ศ. 1876
ฮิมนุส

| --- | --- |
โน๊ตเพลง
เพลงชาติของฮังการี
ชื่ออื่น: Isten, áldd meg a Magyart English: God, bless the Hungarians A magyar nép zivataros századaiból อังกฤษ: From the stormy centuries of the Hungarian people
เนื้อร้อง: แฟแร็นซ์ เกิลแชย, ค.ศ. 1845
ทำนอง: แฟแร็นซ์ แอร์แกล, ค.ศ. 1845
รับไปใช้: ค.ศ. 1845 (โดยพฤตินัย) ค.ศ. 1949 (โดยสาธารณรัฐประชาชนฮังการี) ค.ศ. 1989 (โดยนิตินัย)

ตัวอย่างเสียง
"ฮิมนุส" (บรรเลง)ไฟล์ ช่วยเหลือ
 
โน๊ตเพลงต้นฉบับของฮิมนุส
ฮิมนุส (ฮังการี: Himnusz; ออกเสียง: [ˈhɪmnʊs]; แปลว่า "เพลงสดุดี" หรือ "เพลงชาติ") เป็นเพลงชาติของฮังการี เนื้อร้องถูกประพันธ์โดยนักแต่งกวี แฟแร็นซ์ เกิลแชย (Kölcsey Ferenc) ใน ค.ศ. 1823 และประพันธ์ทำนองโดยนักประพันธ์เพลงแนวโรแมนติก แฟแร็นซ์ แอรแกล (Erkel Ferenc) ใน ค.ศ. 1844 แต่แรกเริ่มเป็นบทกวีที่มีชื่อว่า "A magyar nép zivataros századaiból" (จากศตวรรษแห่งความโกลาหลของชาติฮังการี) ฮิมนุสเป็นเพลงชาติของราชอาณาจักรฮังการี โดยพฤตินัยใน ค.ศ. 1844 และได้ลงมติยอมรับว่าเป็นเพลงชาติของสาธารณรัฐฮังการีที่สาม ใน ค.ศ. 1989 ตามกฎหมายพื้นฐานของฮังการี
เนื้อเพลงของ "ฮิมนุส" เป็นการภาวนาที่ขึ้นต้นด้วยคำว่า "Isten, áldd meg a magyart" (ฟังเสียงไฟล์:Hu-Isten áldd meg a magyart.ogg, "พระเจ้าช่วยคุ้มครองชาวฮังการี")
สื่อ

ฮิมนุส (บรรเลง)
บรรเลงโดยวงดุริยางค์กองทัพเรือสหรัฐ
ฮิมนุส (บรรเลง)
ฮิมนุสถูกบรรเลงอยู่ในช่วงของ ค.ศ. 1920 ถึง ค.ศ. 1940
แหล่งข้อมูลอื่น

Hungarian anthem (video subtitled in 33 languages)
Hungary: Himnusz - Audio of the national anthem of Hungary, with information and lyrics
National and historical symbols of Hungary เก็บถาวร 2021-10-28 ที่ เวย์แบ็กแมชชีน has a page about the anthem, featuring a vocal sound file.
Sheet Music is available at the Hungarian Electronic Library website.
Hungarian Anthem on Music Keyboard 2.4
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน
โครเอเชียนฟุตบอลคัพ

| --- | --- |
ก่อตั้ง: 1992
ภูมิภาค: โครเอเชีย
จำนวนทีม: 48
ผ่านเข้าไปเล่นใน: ยูฟ่ายูโรปาลีก
ทีมชนะเลิศปัจจุบัน: ริเยกา (สมัยที่ 5)
ทีมที่ประสบความสำเร็จที่สุด: ดีนาโมซาเกร็บ (15 สมัย)
ผู้แพร่ภาพโทรทัศน์: HNTV HRT (รอบรองชนะเลิศและรอบชิงชนะเลิศ)
เว็บไซต์: เว็บไซต์ทางการ
โครเอเชียนฟุตบอลคัพ (โครเอเชีย: Hrvatski nogometni kup) เป็นการแข่งขันฟุตบอลประจำปีของสโมสรฟุตบอลในประเทศโครเอเชีย นับเป็นรายการแข่งขันที่สำคัญเป็นอันดับที่สองของฟุตบอลโครเอเชียรองจากโครเอเชียนเฟิสต์ฟุตบอลลีก การแข่งขันอยู่ภายใต้การดูแลของสหพันธ์ฟุตบอลโครเอเชีย (CFF) จัดแข่งขันตั้งแต่เดือนสิงหาคมถึงปลายเดือนพฤษภาคม ทีมชนะเลิศจะได้สิทธิ์เข้าร่วมแข่งขันยูฟ่ายูโรปาลีกในฤดูกาลถัดไป
ฟุตบอลคัพก่อตั้งขึ้นใน ค.ศ. 1992 หลังจากที่ยูโกสลาฟคัพถูกยกเลิกเนื่องจากการล่มสลายของยูโกสลาเวีย หากนับจนถึงฤดูกาล 2018–19 แล้ว จะมีฤดูกาลแข่งขันทั้งหมด 28 ฤดูกาล สโมสรที่ครองความสำเร็จในฟุตบอลถ้วยรายการนี้ได้แก่ ดีนาโมซาเกร็บ ซึ่งเข้าชิงชนะเลิศ 21 ครั้งและชนะเลิศ 15 สมัย อีกสโมสรคือไฮจ์ดุกสปลิต ซึ่งชนะเลิศ 6 สมัยจากการเข้าชิงชนะเลิศ 11 ครั้ง
ทั้งดีนาโมหรือไฮจ์ดุกต่างปรากฎในรอบชิงชนะเลิศทุกครั้งยกเว้นใน ค.ศ. 1999 และ 2006 สโมสรอื่น ๆ ที่ชนะเลิศฟุตบอลถ้วยนี้มีเพียงสามสโมสร ได้แก่ ริเยกา (5 สมัย), อินเตอร์ซาเปรซิช (1 สมัย) และออซีเยก (1 สมัย) สโมสรจากนอกลีกสูงสุดที่เข้าชิงชนะเลิศมีเพียงสโมสรเดียวคือ อีสตรา 1961 ซึ่งเข้าชิงใน ค.ศ. 2003
แหล่งข้อมูลอื่น

Croatian Football Cup results at Sportnet.hr
Cup at UEFA
League321.com - National cup results.
| ด ค กฟุตบอลคัพแห่งชาติของทวีปยุโรป (ยูฟ่า) |
| --- | --- |
ปัจจุบัน:  กรีซ  คอซอวอ  คาซัคสถาน  โครเอเชีย  จอร์เจีย  เช็กเกีย  ซานมารีโน  เซอร์เบีย  ไซปรัส  เดนมาร์ก  ตุรกี  นอร์ทมาซิโดเนีย  นอร์เทิร์นไอร์แลนด์  นอร์เวย์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  มอลโดวา  มอลตา  มอนเตเนโกร  เนเธอร์แลนด์  ยิบรอลตาร์  ยูเครน  เยอรมนี  รัสเซีย  โรมาเนีย  ลักเซมเบิร์ก  ลัตเวีย  ลีชเทินชไตน์  ลิทัวเนีย  เวลส์  สกอตแลนด์  สเปน  สโลวาเกีย  สโลวีเนีย  สวิตเซอร์แลนด์  สวีเดน  หมู่เกาะแฟโร  ออสเตรีย  อังกฤษ  อันดอร์รา  อาเซอร์ไบจาน  อาร์มีเนีย  อิตาลี  อิสราเอล  เอสโตเนีย  แอลเบเนีย  ไอซ์แลนด์  ไอร์แลนด์  ฮังการี 
อดีต:  เชโกสโลวาเกีย  เซอร์เบียและมอนเตเนโกร  เยอรมนีตะวันออก  ยูโกสลาเวีย  สหภาพโซเวียต 
ไม่รับรอง:  นครรัฐวาติกัน 
| ด ค ก ฟุตบอลในประเทศโครเอเชีย |
| --- | --- |
สหพันธ์ฟุตบอลโครเอเชีย (HNS)
ทีมชาติ:  โครเอเชีย  U21  U20  U19  U18  U17  หญิง 
ลีก:  ชาย 1. HNL  2. HNL  3. HNL  1.ŽNL  หญิง  1. HNLŽ 
ถ้วย:  โครเอเชียนฟุตบอลคัพ  ซูเปอร์คัพ  วีเมนส์คัพ 
 สถิติ  รายชื่อสโมสร  รายชื่อสนาม  นักฟุตบอลทีมชาติ ชาย  หญิง
โครเอเชียนฟุตบอลซูเปอร์คัพ

| --- | --- |
ก่อตั้ง: ค.ศ. 1992
ภูมิภาค: โครเอเชีย
จำนวนทีม: 2
ทีมชนะเลิศปัจจุบัน: ดีนาโมซาเกร็บ (สมัยที่ 6)
ทีมที่ประสบความสำเร็จที่สุด: ดีนาโมซาเกร็บ (6 สมัย)
โครเอเชียนฟุตบอลซูเปอร์คัพ (โครเอเชีย: Hrvatski nogometni superkup) เป็นการแข่งขันฟุตบอลระหว่างทีมชนะเลิศโครเอเชียนเฟิสต์ลีกกับทีมชนะเลิศโครเอเชียนฟุตบอลคัพ จัดแข่งขันในช่วงเปิดฤดูกาลใหม่ และจัดขึ้นเป็นบางปีในกรณีที่ทีมชนะเลิศทั้งสองรายการเป็นคนละทีมกันเท่านั้น
นับตั้งแต่เริ่มมีการแข่งขันฟุตบอลในประเทศเมื่อ ค.ศ. 1992 มีสามสโมสรที่คว้าดับเบิลแชมป์ (เฟิสต์ลีกและฟุตบอลคัพ) ได้แก่ ดีนาโมซาเกร็บ 11 ครั้ง, ไฮจ์ดุกสปลิต 1 ครั้ง และริเยกา 1 ครั้ง ทำให้ซูเปอร์คัพไม่ได้จัดขึ้นในช่วง ค.ศ. 1995–2001, 2007–2009, 2011–2012 และ 2015–2018 นอกจากนี้ยังมีอีกสามครั้งที่ซูเปอร์คัพไม่ได้จัดแข่งขัน ได้แก่ ค.ศ. 1999 ซึ่งดีนาโมปฏิเสธที่จะเข้าร่วมแข่งขัน และ ค.ศ. 2000 และ 2001 ซึ่งดีนาโมและไฮจ์ดุกไม่สามารถทำข้อตกลงในการแข่งขันได้
ใน ค.ศ. 2002 สหพันธ์ฟุตบอลโครเอเชียได้เข้ามาบริหารการแข่งขันซูเปอร์คัพ และปรับการแข่งขันให้เป็นแบบนัดเดียว ซึ่งเจ้าบ้านจะเป็นทีมที่ชนะเลิศในลีก การแข่งขันถ้าเสมอกันในเวลา จะต้องต่อเวลาพิเศษ 30 นาที ถ้ายังเสมอกันจะต้องตัดสินด้วยการยิงลูกโทษ ซูเปอร์คัพต้องจัดการแข่งขันก่อนที่ลีกจะเริ่มหนึ่งสัปดาห์
แหล่งข้อมูลอื่น

Croatia Super Cup Finals, RSSSF.com
| ด ค กฟุตบอลซูเปอร์คัพแห่งชาติของทวีปยุโรป (ยูฟ่า) |
| --- | --- |
ปัจจุบัน:  แอลเบเนีย  อันดอร์รา  อาร์มีเนีย  เบลารุส  เบลเยียม  บัลแกเรีย  โครเอเชีย  ไซปรัส  อังกฤษ  เอสโตเนีย  หมู่เกาะแฟโร  ฝรั่งเศส  จอร์เจีย  เยอรมนี  ยิบรอลตาร์  ฮังการี  ไอซ์แลนด์  อิสราเอล  อีตาลี  คาซัคสถาน  คอซอวอ  ลิทัวเนีย  นอร์ทมาซิโดเนีย  มอลตา  มอลโดวา  เนเธอร์แลนด์  นอร์เทิร์นไอร์แลนด์  นอร์เวย์  โปแลนด์  โปรตุเกส  ไอร์แลนด์  โรมาเนีย  รัสเซีย  ซานมารีโน  สเปน  ตุรกี  ยูเครน 
อดีต:  ออสเตรีย  อาเซอร์ไบจาน  บอสเนียและเฮอร์เซโกวีนา  เช็กเกีย  เดนมาร์ก  เยอรมนีตะวันออก  กรีซ  ไอร์แลนด์ FAI Super Cup  LFA President's Cup  Top Four Cup  ลัตเวีย  นอร์เทิร์นไอร์แลนด์  ซานมารีโน  สโลวาเกีย  สโลวีเนีย  สหภาพโซเวียต  สเปน  สวีเดน  สวิตเซอร์แลนด์  ตุรกี  ยูโกสลาเวีย 
ระหว่างชาติ:  เชโกสโลวาเกีย  ไอร์แลนด์ 
| ด ค ก ฟุตบอลในประเทศโครเอเชีย |
| --- | --- |
สหพันธ์ฟุตบอลโครเอเชีย (HNS)
ทีมชาติ:  โครเอเชีย  U21  U20  U19  U18  U17  หญิง 
ลีก:  ชาย 1. HNL  2. HNL  3. HNL  1.ŽNL  หญิง  1. HNLŽ 
ถ้วย:  โครเอเชียนฟุตบอลคัพ  ซูเปอร์คัพ  วีเมนส์คัพ 
 สถิติ  รายชื่อสโมสร  รายชื่อสนาม  นักฟุตบอลทีมชาติ ชาย  หญิง
โชเล่ย์

โศเล หรือรู้จักกันโดยทั่วไปว่า โชเล่ย์ (ฮินดี: शोले; อูรดู: شعلے; อังกฤษ: Sholay) เป็นภาพยนตร์อินเดีย ที่ฉายในปี พ.ศ. 2518 นำแสดงโดย ทราเมนเดอร์ อมิตาป บาจัน และเฮม่า มาลินี  เป็นภาพยนตร์ที่ทำรายได้สูงสุดในประวัติศาสตร์ของภาพยนตร์บอลลีวูด
โชเล่ย์เป็นภาพยนตร์แนวคาวบอยตะวันตก ถ่ายทำในพื้นที่หุบเขารกร้างในรัฐกรณาฏกะ ทางตอนใต้ของอินเดีย ในช่วงแรกที่ภาพยนตร์ออกฉายคาดการณ์ว่าภาพยนตร์จะขาดทุนอย่างหนัก แต่ผู้ชมชาวอินเดียพากันบอกต่อ ชักชวนกันมาดูจนภาพยนตร์ประสบความสำเร็จอย่างล้นหลาม
ภาพยนตร์เรื่องนี้ฉายครั้งแรกในประเทศไทยเมื่อวันที่ 31 ธันวาคม พ.ศ. 2519 ที่โรงภาพยนตร์คาเธ่ย์ ต้อนรับปีใหม่ พ.ศ. 2520
เรื่องย่อ

วีรูกับเจ ทรชนเดนคุก ทั้งสองเป็นเพื่อนสนิทและรักกันมาก วันหนึ่งสารวัตรทากูร์ถูกกั๊บบาร์ซิงค์ โจรใจเหี้ยมฟันแขนขาด แค้นนี้ต้องชำระ สารวัตรทากูร์จึงตามคู่หูทั้งสอง วีรูกับเจมาช่วยชำระแค้นให้ เพราะมีเขาทั้งสองเท่านั้น ที่สามารถโค่นจอมโจรกั๊บบาร์ซิงค์ได้
สุสานอาร์มีเนียในจุลฟา

| --- | --- |
สุสานอาร์มีเนียในจุลฟา ภาพถ่ายเมื่อปี 1915
รายละเอียด
ที่ตั้ง: จุลฟา สาธารณรัฐปกครองตนเองนาคีชีวัน ประเทศอาเซอร์ไบจาน
พิกัด: 38°58′27″N 45°33′53″E﻿ / ﻿38.974172°N 45.564803°E﻿ / 38.974172; 45.564803
ชนิด: สาธารณะ
จำนวนหลุมศพ: ปี 1648: 10,000 ปี 1903–04: 5,000 ปี 1998: 2,700 ปี 2006: ไม่มี
สุสานอาร์มีเนียในจุลฟา (อังกฤษ: Armenian cemetery in Julfa; อาร์มีเนีย: Ջուղայի գերեզմանատուն, Jughayi gerezmanatun) เป็นอดีตสุสานใกล้กับเมืองจุลฟา (หรือที่ในภาษาอาร์มีเนียเรียกว่า จูฆา) ในเขตนาคีชีวัน ประเทศอาเซอร์ไบจาน ที่เคยเป็นสุสานที่มีมากกว่า 10,000 หลุมศพ ประดับด้วยป้ายหลุมศพคริสต์แบบอาร์มีเนียซึ่งมีลักษณะเฉพาะเรียกว่า ฆัชคาร์ (khachkar) รัฐบาลอาเซอร์ไบจานเป็นผู้มีคำสั่งให้ค่อย ๆ ทำลายและรื้อถอนป้ายหลุมศพและพื้นที่สุสานทิ้งจนในปัจจุบันไม่หลงเหลือซากใด ๆ ยกเว้นเพียงฆัชคาร์บางส่วนที่กอบกู้มาไว้ในประเทศอื่น ๆ
มีการฟ้องร้องจำนวนหนึ่งจากทั้งหน่วยงานของอาร์มีเนียและองค์การระหว่างประเทศโดยประณามและเรียกร้องให้รัฐบาลอาเซอร์ไบจานหยุดกระบวนการทำลายสุสาน ในปี 2006 อาเซอร์ไบจานห้ามไม่ให้สมาชิกของสภายุโรปเข้าสอบสวนข้อกล่าวอ้างเหล่านี้ โดยระบุว่าสมาชิกของสภายุโรปจะเข้ามาแล้วจะดำเนินการต่อประเด็นนี้ "อย่างมีอคติและควบคุมไม่อยู่" รวมถึงระบุว่าจะยินยอมให้มีการตรวจสอบก็ต่อเมื่อสภายุโรปเดินทางไปตรวจสอบดินแดนที่อาร์มีเนียยึดครองด้วยเช่นกัน ในปีเดียวกัน นักข่าวจากสถาบันเพื่อการรายงานข่าวสงครามและสันติภาพได้เดินทางไปยังอดีตสุสาน และระบุว่าไม่หลงเหลือร่องรอยใดที่บ่งบอกว่าพื้นที่นี้เคยเป็นสุสานหรือมีสิ่งปลูกสร้างมาก่อน และในปีเดียวกันยังปรากฏภาพถ่ายจากประเทศอิหร่านแสดงพื้นที่สุสานถูกใช้เป็นที่ซ้อมยิงปืนของกองทัพ การทำลายสุสานนั้นถูกชาวอาร์มีเนียเรียกขานว่าเป็นการฆ่าล้างเผ่าพันธุ์ทางวัฒนธรรม
ในปี 2010 สมาคมเพื่อความก้าวหน้าทางวิทยาศาสตร์อเมริกันรายงานผลสรุปจากการศึกษาเปรียบเทียบภาพถ่ายจากดาวเทียมของพื้นที่จุลฟาระหว่างปี 2003 กับ 2009 ว่าสุสานถูกทำลาย และพื้นที่ถูกถมทับอีกทีหนึ่ง
ดูเพิ่ม

พระพุทธรูปบามิยาน
ที่ไว้ศพของซีดี มะห์มูด เบน อะมาร์
แหล่งข้อมูลอื่น

(ในภาษาอาร์มีเนีย) Ayvazyan, Argam. Jugha. Yerevan: Sovetakan Grogh, 1984.
Bevan, Robert. The Destruction of Memory: Architecture at War. London: Reaktion, 2006.
Baltrušaitis, Jurgis and Dickran Kouymjian. "Julfa on the Arax and Its Funerary Monuments" in Études Arméniennes/Armenian Studies In Memoriam Haig Berberian. Lisbon: Galouste Gulbenkian Foundation, 1986.
Maghakyan, Simon. "Sacred Stones Silenced in Azerbaijan." History Today. Vol. 57, November 2007.
Dr. Haghnazarian, Armen and Wickmann, Dieter. "Destruction of the Armenian Cemetery at Djulfa," June 2007. Heritage at Risk, 2006/2007, ICOMOS.
"Argam Ayvazyan: Spy–Researcher For Nakhichevan Armenian Culture ," interview by Andran Abramian, Cultural Property News, 27 March 2021.
แหล่งข้อมูลอื่น > ภาพถ่าย

Partial Views of Jugha Cemetery เก็บถาวร 2019-02-27 ที่ เวย์แบ็กแมชชีน, a photo gallery by Research on Armenian Architecture
, Argam Ayvazyan digital archive on the Julfa Project page
แหล่งข้อมูลอื่น > ภาพยนตร์สารคดี

Julfa by the Research on Armenian Architecture organization
The New Tears of Araxes
แหล่งข้อมูลอื่น > ภาพยนตร์อื่น ๆ

Part 1 of the destruction caught on video tape
แหล่งข้อมูลอื่น > ภาพถ่ายดาวเทียม

Satellite Images เก็บถาวร 2013-12-03 ที่ เวย์แบ็กแมชชีน provided by the American Association for the Advancement of Science.
แหล่งข้อมูลอื่น > ลิงค์อื่น ๆ

The Annihilation of the Armenian Cemetery in Jugha, a brochure by Research on Armenian Architecture
The Julfa Project
Djulfa Virtual Memorial and Museum
Destruction of the Armenian Cemetery at Djulfa by International Council on Monuments and Sites
Evidence of destruction in Turkey เก็บถาวร 2018-09-29 ที่ เวย์แบ็กแมชชีน by Armenian National Committee of Australia
Satellite Images Show Disappearance of Armenian Artifacts in Azerbaijan เก็บถาวร 2017-10-19 ที่ เวย์แบ็กแมชชีน. AAAS press release.
When The World Looked Away: The Destruction Of Julfa Cemetery RFE/RL
โฮลี

ผู้เข้าร่วมเทศกาลในสหรัฐ
ผงสี
โฮลี (อังกฤษ: Holi; ฮินดี: होली; เนปาล: होली; ปัญจาบ: ਹੋਲੀ; สินธ์: هولي) คำว่า "โฮลี" หมายถึง "การส่งท้ายปีเก่า" เป็นเทศกาลฉลองรื่นเริงที่มีพื้นเพมาจากความเชื่อในศาสนาฮินดูในช่วงฤดูใบไม้ผลิ  โดยชาวฮินดูจะออกมาเล่นสาดสีใส่กัน
โฮลีจัดขึ้น 2 วันในช่วงเดือนมีนาคม (แรม 1 ค่ำ เดือน 4) เทศกาลนี้เรียกอีกอย่างว่า "เทศกาลแห่งสีสัน" เนื่องจากผู้คนจะออกมาเฉลิมฉลองด้วยการสาดสีหรือป้ายสี ซึ่งเป็นฝุ่นผงใส่กัน ด้วยสีสันต่าง ๆ อย่างสนุกสนาน ซึ่งการสาดสีใส่กันนี้สันนิษฐานว่า เป็นพื้นเพที่ประเทศต่าง ๆ ในภูมิภาคเอเชียตะวันออกเฉียงใต้รับมา และปรับเปลี่ยนเป็นการสาดน้ำใส่กันแทน คือ สงกรานต์
ฝุ่นผงสีที่ใช้สาดกันนั้นจะทำมาจากธรรมชาติ เช่น ดอกทองกวาว, บีทรูท, ขมิ้น อันเป็นนัยที่บ่งบอกถึงการสิ้นสุดของฤดูหนาวและเข้าสู่ฤดูใบไม้ผลิ มีขนมที่ทำเพื่อรับประทานโดยเฉพาะในเทศกาลนี้ ที่ทำมาจากนมและนมเปรี้ยวเป็นหลัก เชื่อกันว่าหากได้รับประทานขนมด้วยจิตใจเบิกบานจะเป็นนิมิตรหมายที่ดีของการเริ่มต้นปีใหม่
การสาดสีใส่กันนั้น เชื่อว่า เป็นการปัดเป่าสิ่งชั่วร้าย มีปกรณัมมากมายเกี่ยวกับที่มาของเทศกาลนี้ แต่ที่เชื่อกันมากที่สุด คือ การเฉลิมฉลองที่พระวิษณุ หนึ่งในตรีมูรติ เอาชนะนางมารโหลิกา ซึ่งเป็นน้องสาวของหิรัณยกศิปุ ที่ดูหมิ่นผู้ที่นับถือพระองค์ ทำให้นางมารถูกไฟแผดเผาจนมอดไหม้ วันก่อนการสาดสีจะมีการก่อกองไฟเพื่อชำระล้างสิ่งไม่ดีไปจากจิตใจ
การสาดสีจะเล่นกันเฉพาะช่วงเช้าจนถึงเที่ยงวันเท่านั้น จากนั้น ผู้คนก็จะแยกย้ายไปพักผ่อน เมื่อตกเย็นจะออกมาพบปะสังสรรค์กัน แจกขนมหวานและสวมกอดกัน เทศกาลโฮลี่จึงถือเป็นเทศกาลแห่งมิตรภาพ มิตรสหายได้แสดงไมตรีเข้าสวมกอดกัน  ผู้ที่เคยขัดแย้งกันก็จะได้ปรับความเข้าใจกัน
โฮลีมักจัดในประเทศอินเดียและเนปาลเป็นหลัก แต่ยังมีการเฉลิมฉลองโดยชาวฮินดูกลุ่มน้อยในบังกลาเทศและปากีสถานด้วย เช่นเดียวกับประเทศที่มีประชากรเชื้อสายอินเดียพลัดถิ่นขนาดใหญ่ที่นับถือศาสนาฮินดู เช่น ซูรินาม มาเลเซีย กายอานา แอฟริกาใต้ ตรินิแดดและโตเบโก สหราชอาณาจักร สหรัฐอเมริกา มอริเชียส ฟิจิ และไทย
อารยภัฏ

| อารยภัฏ |
| --- | --- |
อนุเสาวรีย์ของเขาที่IUCAA, ปูเน (ถึงแม้ว่าจะไม่มีหลักฐานภาพลักษณ์ของเขา).
เกิด: ค.ศ.476 กุสุมาปุระ (ปาตาลีปุตรา) (ปัจจุบันคือปัฏนา)
เสียชีวิต: ค.ศ.550
อาชีพทางวิทยาศาสตร์
มีอิทธิพลต่อ: ลัลลา, พัสคาระที่ 1, พรหมคุปต์, วรหะมิฮิระ
ได้รับอิทธิพลจาก: สุริยะ สิดธันทา
 
อารยภัฏ หรือ อาริยภัฏ (อังกฤษ: Āryabhaṭa or Aryabhata I; ฮินดี: आर्यभट ช่วงชีวิต พ.ศ. 1019 – 1093 (ค.ศ. 476 - 550)) เป็นนักคณิตศาสตร์ นักดาราศาสตร์ผู้ยิ่งใหญ่คนแรกจากยุคคลาสสิกของคณิตศาสตร์และดาราศาสตร์อินเดีย ผลงานของเขาอาทิเช่น การประมวลหลักคณิตศาสตร์-ดาราศาสตร์ รวมทั้งระบบเลขสิบตัว การใช้เลข ๐ ทศนิยม การที่โลกหมุนรอบตัวเอง การคำนวณจันทรคราส-สุริยคราส พีชคณิตและเรื่องสมการ รวมอยู่ในงานเขียนที่ชื่อว่า อารยภฏีย์ (Āryabhaṭīya) เขียนไว้เมื่อ พ.ศ. 1042 (ค.ศ.499) เมื่อเขาอายุ 23 ปี และอารยสิทธานตะ (Arya- siddhanta)
ประวัติ > ชื่อ

โดยมากมักจะมีการสะกดชื่อของเขาผิดคือ อารยภัฏฏ (Aryabhatta) โดยการเอาไปเปรียบเทียบกับชื่ออื่นที่มีคำว่า ภัฏฏะ (bhatta) ต่อท้าย ชื่อของเขาที่สะกดถูกต้องคือ (อารยภัฏ) Aryabhata ในข้อความเกี่ยวกับดาราศาสตร์สะกดชื่อของเขาถูก  รวมถึงการบรรยายถึงเขาของพราหมณ์คุปตะ โดยออกชื่อเขามากกว่าหนึ่งร้อยแห่ง นอกจากนี้ ในตัวอย่างส่วนใหญ่ คำว่า Aryabhatta จะไม่ลงตัวกับมาตราคณะฉันท์ (บทร้อยกรอง)
ประวัติ > เวลาและสถานที่เกิด

การกล่าวถึงในงานเขียน อารยภฏิย์ ว่าเขาเขียนขึ้นในปีที่ 3,600 ของกลียุค (Kali Yuga) ตอนนั้นเขาอายุ 23 ปี ซึ่งสอดคล้องกับปี พ.ศ. 1043 (ค.ศ.499) และบอกเป็นนัยว่าเขาเกิดในปี พ.ศ. 1019 (ค.ศ. 476) อารยภัฏเรียกเขาเองว่าเป็นชนพื้นเมืองกุสุมาปุระ (Kusumapura) หรือเมืองปาฏลีบุตร (Pataliputra) ปัจจุบันคือเมืองปัฏนะ รัฐพิหาร
ประวัติ > สมมติฐานอื่น ๆ

พัสกรที่ 1 บรรยายถึงอารยภัฏว่าเป็นชาวอัสมกิยะ (āśmakīya) (หมายถึงคนที่อาศัยอยู่ในแคว้นอัสสกะ) แว่นแคว้นในช่วงเวลาเดียวกับพระพุทธเจ้า แคว้นอัสสกะประชาชนหนาแน่นในพื้นที่ระหว่างแม่น้ำนารมาดา (Narmada) และแม่น้ำโคธาวารี (Godavari) ในตอนกลางของอินเดีย
ด้านการศึกษา

ค่อนข้างเป็นที่แน่นอนว่า ในบางช่วงเวลา เขาไปยังเมืองกุสุมาปุระ (Kusumapura) เพื่อศึกษาขั้นสูงทั้งฮินดูและพุทธและอาศัยอยู่ที่นั่นเป็นระยะเวลาหนึ่ง  เช่นเดียวกับภาสการา ที่ 1 กลอนบรรยายว่าอารยภัฏเป็นหัวหน้าของสถาบันการศึกษา (kulapa ) ที่ Kusumapura และเพราะมหาวิทยาลัยนาลันทา (Nalanda) อยู่ในปาฏลีบุตรมีหอสังเกตการณ์ดาราศาสตร์อยู่ จึงสันนิษฐานว่า อารยภัฏอาจได้เป็นหัวหน้ามหาวิทยาลัยนาลันทาเช่นกัน อารยภัฏยังมีชื่อเสียงจากการสร้างหอดูดาวที่วัดพระอาทิตย์ (The Sun temple) ที่เมืองตาเรกะนะ (Taregana) ในรัฐพิหาร